smcproject/ml-wiki-sentences huggingface dataset:
എസ്. ടാനൻബോം യുണിക്സിന് സമാനമായി തയ്യാറാക്കിയ മിനിക്സ് എന്ന ഓപ്പറേറ്റിംഗ് സിസ്റ്റത്തിന്റെ സോഴ്സ്കോഡ് സുലഭമായിരുന്നെങ്കിലും അതിൽ മാറ്റം വരുത്തുന്നതും പുനർവിതരണം ചെയ്യുന്നതും നിരോധിച്ചിരുന്നു.
അതോടൊപ്പം അതിന്റെ സാങ്കേതികശേഷിയില്ലായ്മയും സ്വകാര്യ കമ്പ്യൂട്ടറുകളിൽ നിന്ന് മിനിക്സിനെ ഒഴിച്ചുനിർത്തി.
ഈ ഘടകങ്ങളോടൊപ്പം അധികം പ്രചാരം നേടിയ ഒരു സ്വതന്ത്ര കെർണലിന്റെ അഭാവവും ലിനസ് ടോർവാൾഡ്സിന് തന്റെ പദ്ധതി തുടങ്ങുന്നതിന് സഹായകമായി.
ലിനക്സിന്റെ സൃഷ്ടി ലിനസ് ടോർവാൾഡ്സ്
1991 ൽ ലിനസ് ടോർവാൾഡ്സ് ഹെൽസിങ്കിയിൽ ആരംഭിച്ച പദ്ധതിയാണ് പിൽക്കാലത്ത് ലിനക്സ് കേർണലായി രൂപാന്തരം പ്രാപിച്ചത്.
തുടക്കത്തിൽ ഹെൽസിങ്കി സർവ്വകലാശാലയിലെ യുണിക്സ് സെർവ്വറുകളിലേയ്ക്കുള്ള ഒരു ടെർമിനൽ ആയി മാത്രമാണ് ലിനക്സ് ഉപയോഗിച്ചിരുന്നത്.
ഇപ്പോഴും ലിനക്സ്‌ കമ്പൈൽ ചെയ്യാനുള്ള പ്രധാന ഉപാധിയായ (ഇന്റെൽ സി കംപൈലർ പോലെ മറ്റു ചില കമ്പൈലറുകളും ഉണ്ടെങ്കിലും) സി കംപൈലർ ഉപയോഗിച്ച് മിനിക്സ് എന്ന ഓപ്പറേറ്റിംഗ് സിസ്ടത്തിലാണ് ഡവലപ്മെന്റുകൾ നടത്തിയിരുന്നത്.
തന്റെ ഓപ്പറേറ്റിംഗ് സിസ്റ്റത്തെ ഫ്രീക്സ് എന്നുവിളിക്കാനാണ് ലിനസ് ടോർവാൾഡ്സ് ആഗ്രഹിച്ചത്.
സൌജന്യം എന്ന് അർത്ഥം വരുന്ന ഈ വാക്ക് ആയിരുന്നു ഏകദേശം ആറു മാസത്തോളം അദ്ദേഹം തന്റെ ഫയലുകള്ക്കായി ഉപയോഗിച്ചിരുന്നത്.
ലിനക്സ്‌ എന്ന പേര് തോന്നിയെങ്കിലും ആദ്യം തന്നെ വേണ്ടെന്നു വച്ചു.
ഡവലപ്മെന്റിന്റെ ഭാഗമായി അദ്ദേഹം ലിനക്സിന്റെ ഫയലുകൾ 1991 സെപ്റ്റംബറിൽ ഹെൽസിങ്കി സ്‍വ്വകലാശാലയിലെ എഫ്.ടി.പി സെർവറിലേക്ക് അപ്‌ലോഡ്‌ ചെയ്തു.
എന്നാൽ സ്‍വ്വകലാശാലയിലെ എഫ്.ടി.പി. സെർവ്വർ തലവനായ ആരി ലെമ്മ്കെയ്ക്ക് ഫ്രീക്സ് എന്ന പേര് നല്ലതായി തോന്നിയില്ല.
അതിനാൽ അദ്ദേഹം ടോർവാൾഡിനെ അറിയിക്കാതെ തന്നെ ഈ പ്രൊജെക്ടിനു "ലിനക്സ്" എന്ന പേരിട്ടു.
എന്നാൽ പിന്നീട് ലിനസ് ടോർവാൾഡ്സ് റിച്ചാർഡ് സ്റ്റാൾമാനുമായി സഹകരിക്കാൻ തീരുമാനിച്ചു.
അങ്ങനെ ഗ്നു ഓപ്പറേറ്റിംഗ് സിസ്റ്റം ലിനക്സ് കെർണലിൽ സന്നിവേശിപ്പിച്ച് ഇന്നുള്ള ഗ്നു ലിനക്സ് ഓപ്പറേറ്റിംഗ് സിസ്റ്റം തയ്യാറായി.
ലിഥിയം പോളിമർ ബാറ്ററി ഇംഗ്ലീഷ് വിലാസം https://ml.wikipedia.org/wiki/Lithium-ion_polymer_battery
ദ്രാവക ഇലക്ട്രോലൈറ്റിന് പകരം പോളിമർ ഇലക്ട്രോലൈറ്റ് ഉപയോഗിച്ച് ലിഥിയം അയൺ സാങ്കേതികവിദ്യയിലൂടെ റീചാർജ് ചെയ്യാവുന്ന ബാറ്ററിയാണ് ലിഥിയം പോളിമർ ബാറ്ററി , അല്ലെങ്കിൽ കൂടുതൽ കൃത്യമായി പറഞ്ഞാൽ ലിഥിയം അയൺ പോളിമർ ബാറ്ററി (ലിപോ, എൽഐപി, ലി-പോളി, ലിഥിയം പോളി, മറ്റുള്ളവ എന്ന് ചുരുക്കത്തിൽ).
ഉയർന്ന ചാലകത സെമിസോളിഡ് (ജെൽ) പോളിമറുകൾ ഈ ഇലക്ട്രോലൈറ്റിനെ സൃഷ്ടിക്കുന്നു.
ഈ ബാറ്ററികൾ മറ്റ് ലിഥിയം ബാറ്ററികളെ അപേക്ഷിച്ച് ഉയർന്ന നിർദ്ദിഷ്ട ഊർജ്ജം നൽകുന്നു, കൂടാതെ മൊബൈൽ ഉപകരണങ്ങൾ, റേഡിയോ നിയന്ത്രിത വിമാനങ്ങൾ എന്നിവ പോലുള്ളവയിൽ ഭാരം കുറഞ്ഞ ഇവ ഉപയോഗിക്കുന്നു.
1980 കളിൽ വിപുലമായ ഗവേഷണങ്ങൾ ലിഥിയം അയൺ ബാറ്ററിയിൽ നടത്തി, ലിഥിയം-മെറ്റൽ സെല്ലുകളുടെ ചരിത്രം ലിപോ സെല്ലുകൾ പിന്തുടരുന്നു, 1991 ൽ സോണിയുടെ ആദ്യത്തെ വാണിജ്യ സിലിണ്ടർ ലി-അയൺ സെല്ലുമായി ഒരു സുപ്രധാന നാഴികക്കല്ലിലെത്തി.
അതിനുശേഷം, ഫ്ലാറ്റ് പൗച്ച് ഫോർമാറ്റ് ഉൾപ്പെടെ മറ്റ് പാക്കേജിംഗ് രൂപങ്ങൾ വികസിപ്പിച്ചു.
ഡിസൈൻ ഉത്ഭവവും പദങ്ങളും
ലിഥിയം പോളിമർ സെല്ലുകൾ ലിഥിയം അയൺ, ലിഥിയം-മെറ്റൽ ബാറ്ററികളിൽ നിന്ന് വികസിപ്പിച്ചു.
ഓർഗാനിക് ലായകത്തിൽ (ഇസി / ഡിഎംസി / ഡിഇസി പോലുള്ളവ) സൂക്ഷിച്ചിരിക്കുന്ന ലിക്വിഡ് ലിഥിയം-ഉപ്പ് ഇലക്ട്രോലൈറ്റ് (ലിപിഎഫ് 6 പോലുള്ളവ) ഉപയോഗിക്കുന്നതിനുപകരം, ബാറ്ററി പോളി (എഥിലീൻ ഓക്സൈഡ്) പോലുള്ള സോളിഡ് പോളിമർ ഇലക്ട്രോലൈറ്റ് (SPE) ഉപയോഗിക്കുന്നു എന്നതാണ് പ്രാഥമിക വ്യത്യാസം.
(പി‌ഇ‌ഒ), പോളി (അക്രിലോണിട്രൈൽ) (പാൻ), പോളി (മെഥൈൽ മെത്തക്രൈലേറ്റ്) (പി‌എം‌എം‌എ) അല്ലെങ്കിൽ പോളി (വിനൈലിഡീൻ ഫ്ലൂറൈഡ്) (പിവിഡിഎഫ്).
സോളിഡ് ഇലക്ട്രോലൈറ്റിനെ സാധാരണയായി മൂന്ന് തരങ്ങളിൽ ഒന്നായി തിരിക്കാം: ഡ്രൈ എസ്പിഇ, ജെൽഡ് എസ്പിഇ, പോറസ് എസ്പിഇ.
പ്രോട്ടോടൈപ്പ് ബാറ്ററികളിൽ ആദ്യമായി ഉപയോഗിച്ചതാണ് ഡ്രൈ എസ്പിഇ, 1978 ൽ മൈക്കൽ അർമാൻഡ് , 1985 ൽ ഫ്രാൻസിലെ എഎൻവിഎആർ(ANVAR), എൽഫ് അക്വിറ്റെയ്ൻ, കാനഡയിലെ ഹൈഡ്രോ ക്യൂബെക്ക് എന്നിവ.
1990 മുതൽ അമേരിക്കയിലെ മീഡ്, വാലൻസ്, ജപ്പാനിലെ ജി എസ് യുവാസ തുടങ്ങിയ നിരവധി സംഘടനകൾ ജെൽഡ് എസ്‌പിഇ ഉപയോഗിച്ച് ബാറ്ററികൾ വികസിപ്പിച്ചു.
1996-ൽ, യുണൈറ്റഡ് സ്റ്റേറ്റ്സിലെ ബെൽകോർ പോറസ് എസ്പിഇ ഉപയോഗിച്ച് റീചാർജ് ചെയ്യാവുന്ന ലിഥിയം പോളിമർ സെൽ പ്രഖ്യാപിച്ചു.
ഒരു സാധാരണ സെല്ലിന് നാല് പ്രധാന ഘടകങ്ങളുണ്ട്: പോസിറ്റീവ് ഇലക്ട്രോഡ്, നെഗറ്റീവ് ഇലക്ട്രോഡ്, സെപ്പറേറ്റർ, ഇലക്ട്രോലൈറ്റ്.
സെപ്പറേറ്റർ തന്നെ പോളിമിലീൻ (പിഇ) അല്ലെങ്കിൽ പോളിപ്രൊഫൈലിൻ (പിപി) എന്നിവയുടെ മൈക്രോപോറസ് ഫിലിം പോലുള്ള ഒരു പോളിമർ ആയിരിക്കാം; അതിനാൽ, സെല്ലിന് ഒരു ദ്രാവക ഇലക്ട്രോലൈറ്റ് ഉണ്ടെങ്കിൽ പോലും, അതിൽ "പോളിമർ" ഘടകം അടങ്ങിയിരിക്കും.
ഇതിനുപുറമെ, പോസിറ്റീവ് ഇലക്ട്രോഡിനെ മൂന്ന് ഭാഗങ്ങളായി തിരിക്കാം: ലിഥിയം-ട്രാൻസിഷൻ-മെറ്റൽ-ഓക്സൈഡ് (LiCoO2 അല്ലെങ്കിൽ LiMn2O4 പോലുള്ളവ), ഒരു ചാലക അഡിറ്റീവ്, പോളി (വിനൈലിഡീൻ ഫ്ലൂറൈഡ്) (പിവിഡിഎഫ്) എന്നിവയുടെ പോളിമർ ബൈൻഡർ.
നെഗറ്റീവ് ഇലക്ട്രോഡ് മെറ്റീരിയലിന് മൂന്ന് ഭാഗങ്ങളുണ്ടാകാം, കാർബൺ ഉപയോഗിച്ച് ലിഥിയം-മെറ്റൽ-ഓക്സൈഡ് മാറ്റിസ്ഥാപിക്കുന്നു.
അവലംബം ↑ Bruno Scrosati, K. M. Abraham, Walter A. van Schalkwijk, Jusef Hassoun (ed), Lithium Batteries: Advanced Technologies and Applications , John Wiley Sons, 2013 ISBN 1118615395 ,page 44 ↑ {{ cite book }} :  CS1 maint: location missing publisher ( link ) ↑ {{ cite book }} : Unknown parameter | lastauthoramp= ignored ( | name-list-style= suggested) ( help ) ↑ ↑
ലിഥിയം സയനൈഡ് ഇംഗ്ലീഷ് വിലാസം https://ml.wikipedia.org/wiki/Lithium_cyanide
ഒരു അകാർബണിക സംയുക്തമാണ് ലിഥിയം സയനൈഡ് (Lithium cyanide).
തന്മാത്രാസൂത്രം LiCN .
വെളുത്ത, ഹൈഗ്രോസ്കോപിക് സ്വഭാവത്തോടുകൂടിയ ഈ  സയനൈഡ്  സംയുക്തം ജലത്തിൽ നന്നായി ലയിക്കുന്നു.
ലിഥിയം ഹൈഡ്രോക്സൈഡ്‍‍ , ഹൈഡ്രജൻ സയനൈഡ് എന്നിവ ചേർത്താണ് ലിഥിയം സയനൈഡ് നിർമ്മിക്കുന്നത്.
പരീക്ഷണശാലകളിൽ ഇത് അസറ്റോൺ സയനോഹൈഡ്രിൻ ഉപയോഗിച്ച് തയ്യാറാക്കുന്നു: :(CH 3 ) 2 C(OH)CN  +  LiH   →  (CH 3 ) 2 CO  +  LiCN  +  H 2 രാസപ്രവർത്തനം 600°C ന് അടുത്ത താപനിലയിൽ ചൂടാക്കിയാൽ ഈ സംയുക്തം വിഘടിക്കുന്നു.
ആസിഡുമായി പ്രവർത്തിച്ച് ഹൈഡ്രജൻ നൈഡ് ഉണ്ടാവുന്നു.
സയനേഷൻ പ്രക്രിയയിൽ ഒരു അഭികാരകമായി ലിഥിയം സയനൈഡ്  പ്രവർത്തിക്കുന്നു.
:RX  +  LiCN  →   RCN അവലംബം ക സ തി സയനൈഡ് അയോണിന്റെ ലവണങ്ങളും ഡെറിവേറ്റീവുകളും HCN He LiCN Be(CN) 2 B C NH 4 CN OCN − , -NCO FCN Ne NaCN Mg(CN) 2 Al(CN) 3 Si(CN)4 , Me 3 SiCN P(CN) 3 SCN − , -NCS , (SCN) 2 , S(CN) 2 ClCN Ar KCN Ca(CN) 2 Sc(CN) 3 Ti(CN) 4 Cr(CN) 6 4− Cr(CN) 6 3− Mn(CN) 2 Fe(CN) 3 , Fe(CN) 6 4− , Fe(CN) 6 3− Co(CN) 2 , Co(CN) 3 Ni(CN) 2 Ni(CN) 4 2− CuCN Zn(CN) 2 Ga(CN) 3 Ge As(CN) 3 SeCN − (SeCN) 2 Se(CN) 2 BrCN Kr RbCN Sr(CN) 2 Y(CN) 3 Zr(CN) 4 Nb Mo(CN) 8 4− Tc Ru(CN) 6 3− Rh(CN) 6 3− Pd(CN) 2 AgCN Cd(CN) 2 In(CN) 3 Sn Sb(CN) 3 Te ICN Xe CsCN Ba(CN) 2 Hf Ta W(CN) 8 4− Re Os(CN) 6 3− Ir(CN) 6 3− Pt(CN) 4 2- , Pt(CN) 6 4- AuCN , Au(CN) 2 − Hg 2 (CN) 2 , Hg(CN) 2 TlCN Pb(CN) 2 Bi(CN) 3 Po At Rn Fr Ra Rf Db Sg Bh Hs Mt Ds Rg Cn Nh Fl Mc Lv Ts Og ↓ La Ce(CN) 3 , Ce(CN) 4 Pr Nd Pm Sm Eu Gd(CN) 3 Tb Dy Ho Er Tm Yb Lu Ac Th Pa UO 2 (CN) 2 Np Pu Am Cm Bk Cf Es Fm Md No Lr
വിശ്വ മോഹൻ ഭട്ട് ഇംഗ്ലീഷ് വിലാസം https://ml.wikipedia.org/wiki/Vishwa_Mohan_Bhatt
ഭാരതീയനായ ഒരു സ്ലൈഡ് ഗിറ്റാർ വായനക്കാരനാണ് വിശ്വ മോഹൻ ഭട്ട് അഥവാ വി.എം. ഭട്ട് .
കൂടാതെ മോഹന വീണ എന്ന ഉപകരണം രൂപപ്പെടുത്തിയതും ഇദ്ദേഹമാണ്.
ഗിറ്റാറിൽ ഹിന്ദുസ്ഥാനി സംഗീതം വായിക്കുന്ന ഇദ്ദേഹത്തിനു 1994-ൽ ഗ്രാമി പുരസ്കാരം ലഭിച്ചു.
2004-ൽ ക്രോസ് റോഡ്സ് ഗിറ്റാർ ഫെസ്റിവലിൽ പങ്കെടുത്ത ഇദ്ദേഹം നിരവധി സന്ഗീതക്ജരുടെ  കൂടെ സംഗീത കച്ചേരികൾ അവതരിപ്പിച്ചിട്ടുണ്ട്.
1998-ൽ സംഗീത നാടക അക്കാദമി അവാർഡും, 2002 ൽ പത്മശ്രീ അവാർഡും ലഭിച്ചിട്ടുണ്ട്.
പത്മയാണ് ഇദ്ദേഹത്തിന്റെ സഹധർമിണി.
മക്കൾ സലിൽ ഭട്ട്, സൗരഭ് ഭട്ട് എന്നിവരും സംഗീതലോകത്തെ പ്രതിഭകളാണ്.
പുരസ്കാരങ്ങൾ പത്മഭൂഷൺ , 2017 മോഹന വീണ External links Vishwa Mohan Bhatt എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Official site An Interview With Pandit Vishwa Mohan Bhatt Archived 2010-06-19 at the Wayback Machine .
↑ http://www.mathrubhumi.com/news/india/padma-awards-1.1682930
വിശ്വകേരളകലാസമിതി
കേരളത്തിലെ ആദ്യ കാല നാടക സമിതികളിലൊന്നാണ് വിശ്വകേരളകലാസമിതി .
എൻ.എൻ.പിള്ളയുടെ നേതൃതവത്തിലായിരുന്നു സമിതിയുടെ പ്രവർത്തനം.
1952 ൽ മഹാകവി  വള്ളത്തോൾ നാരായണമേനോൻ ഉദ്ഘാടനം ചെയ്ത ഈ സമിതിയുടെ ആദ്യ നാടകം ‘മനുഷ്യൻ’ ആയിരുന്നു.
സമിതി.1952 മുതൽ 1998 വരെ കേരളത്തിലും വിദേശത്തും ആയിരക്കണക്കിന്‌ വേദികളിൽ നാടകങ്ങൾ അവതരിപ്പിച്ചു.
നാടകകുടുംബം
എൻ.എൻ. പിള്ളയുടെ കുടുംബത്തിൽ നിന്ന്‌ തന്നെ പതിനൊന്നു പേർ പല നാടകങ്ങളിൽ പല വർഷങ്ങളിലായി അഭിനയിച്ചിട്ടുണ്ട്.
എൻ. എൻ. പിള്ള, ചിന്നമ്മ (ഭാര്യ), ജി. ഓമന (സഹോദരി), വിജയരാഘവൻ (മകൻ), സുലോചന (മകൾ), രേണുക (മകൾ), നാരായണൻ നായർ (മരുമകൻ), രാജേന്ദ്ര ബാബു (മരുമകൻ), പ്രയാഗ (ചെറുമകൾ), അഥീന (ചെറുമകൾ),ദേവദേവൻ (ചെറുമകൻ).
സമിതി അവതരിപ്പിച്ച പ്രധാന നാടകങ്ങൾ ചിതാഭസ്മം(നാടകം) ഞാൻസ്വർഗത്തിൽ(നാടകം) മനുഷ്യൻ(നാടകം) ക്രോസ്‍ബെൽറ്റ്(നാടകം) ഈശ്വരൻ അറസ്റ്റിൽ(നാടകം) പിടിവണ്ടി(നാടകം) കാപാലിക(നാടകം) ആത്മബലി(നാടകം) മനുസേന്റ മാനിഫെഷ്ടോ(നാടകം) അരക്കില്ലം(നാടകം) സ്നാപകയോഹന്നാൻ(നാടകം) അംബ(നാടകം) പ്രേതലോകം(നാടകം) ഗർഭപാത്രത്തിന്റെ വില(നാടകം) KLK1982(നാടകം) സുപ്രീംകോർട്ട്(നാടകം) ആത്മബലി(നാടകം) ഭാവത്രയം(നാടകം) കണക്ക്ചെമ്പകരാമൻ(നാടകം) വൈൻഗ്ലാസ്(നാടകം) മലയും മനുഷ്യനും(നാടകം) തീറാധാരം(നാടകം) മന്ത്രിമങ്ക(നാടകം) ദ ജഡ്ജ്മെന്റ്(നാടകം) സമിതിയിലെ പ്രധാന അഭിനേതാക്കൾ
ജോസ് പ്രകാശ് , മാവേലിക്കര.
എൻ.പൊന്നമ്മ , പറവൂർ ഭരതൻ , ജയവിജയന്മാർ , വാണക്കുറ്റി ആശാൻ , കൊല്ലം ശങ്കർ, വി.പി.നായർ, പി.ടി.തോമസ്, ഗോപാലപിള്ള തൃശൂർ, എൽസി മാവേലിക്കര, ജാനമ്മ, പി.വി. പിള്ള, ദിവാകരൻ, വൈക്കം രഞ്ജിനി, വൈക്കം തങ്കം, പാലാ തങ്കം , വി.എസ്. ആചാരി, കെ.കെ.ജേക്കബ്, കോട്ടയം നാരായണൻ, എസ്.ജെ. ദേവ്, വൈക്കം സുകുമാരൻ നായർ, വൈക്കം ടി കെ ജോൺ, എം എസ് വാര്യർ, മരട് ജോസഫ് , പൂജപ്പുര സോമൻ നായർ, സുരാസു , എം ആർ മണി സമിതി അവതരിപ്പിച്ച നാടകങ്ങളിലെ സംഗീതജ്ഞരും ഗായകരും
ജയവിജയൻ എ.ജെ.ജോസഫ് കുമരകം രാജപ്പൻ കോട്ടയം ജോയ് ആലപ്പി ജെയിംസ് മേദിനി ആലപ്പി സുതൻ ഗ്രേസി തോപ്പിൽ ആന്റോ മരട് ജോസഫ് അവലംബം ↑ https://nnpillai.com/the-actor/viswakerala-kalasamithy/
വിശ്വം ദീപമയം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഉള്ളൂർ എസ്. പരമേശ്വരയ്യർ രചിച്ച ഒരു കവിതയാണ് വിശ്വം ദീപമയം .
കൽപ്പശാഖി എന്ന പേരിലുള്ള കവിതാസമാഹാരത്തിലാണ് ഈ കവിത ഉൾപ്പെടുത്തിയിട്ടുള്ളത്.
മാലുള്ളതാണീ മഹിയെന്നുവെച്ചു 
മാഴ്കുന്നതെന്തിനു മനുഷ്യരേ!
നാം?
തൻസൃഷ്ടിയിൽപ്പെട്ടൊരതിന്നുമീശൻ 
സ്ഥാനത്തെ നൽകേണ്ടതു ധർമ്മമല്ലേ?
കൈവിട്ടുപൊയ്പോയ്‌ ലെന്നുവെച്ചു 
കണ്ണീരൊലിപ്പിച്ചൊരു കാര്യമുണ്ടോ?
വരേണ്ടതല്ലേ നിശയും നമുക്കു  
വപുസ്സിനുത്ഥാനമുഷസ്സിലേകാൻ?
ഇനൻ പൊലിഞ്ഞാലുഡുപംക്തിയെക്കൊ -
ണ്ടിരുട്ടുതൽക്കാലമകറ്റിയീശൻ 
അടഞ്ഞ കൺ നമ്മൾ തുറന്നിടുംമുൻ-
പദ്ദീപമേകുന്നു കൊളുത്തി വീണ്ടും.
വേലയ്ക്കു ദീപപ്രഭയത്ര വേണം;
വിശ്രാന്തിക്കൊള്ളുന്നതിനിത്രപോരും;
അതായിരിക്കാം പൊരുളാപ്രവൃത്തി -
ക്കജൻ ഹിതം മർത്ത്യനറിഞ്ഞു ചെയ്‌വോൻ.
വിളക്കു കത്തിപ്പതിനന്തിയായാൽ 
മിന്നാമിനുങ്ങും ത്വരയാർന്നിരിക്കേ,
ദീനത്വമെന്തിന്നു നമുക്കുമാത്രം
തീക്കോലുരയ്ക്കാൻ, തിരിയിൽക്കൊളുത്താൻ?
അല്ലെങ്കിലും സ്വച്ഛവിവേകദീപ -
മകത്തു കത്തുന്നവളേതു ധീരൻ 
വിഷാദമേന്തും, വിധി ദൂരെയെങ്ങോ 
വിയത്തിൽ മിന്നിച്ച വിളക്കു കെട്ടാൽ?
ഉണർന്നിടാമെന്നു നിനച്ചുതന്നെ -
യുറങ്ങുവാനോർപ്പതു നമ്മളെല്ലാം;
പ്രാദുർഭവിച്ചാൽ മതി,യമ്മഹത്താം
പ്രത്യാശ സർവത്തിലുമൊന്നുപോലെ
മനസ്സിൽ നൈരാശ്യമെഴുന്നവന്നു 
മധ്യാഹ്നവും പ്രത്യഹമർധരാത്രം;
ശുഭം പ്രതീക്ഷിപ്പവനേതു രാവും 
സൂര്യാംശുദീപ്തം പകൽപോലെതന്നെ.
കൽപശാഖി
           (ഉള്ളൂർ.എസ്.പരമേശ്വരയ്യർ) അവലംബം
വിശ്വംഭരി (മേളകർത്താരാഗം) ഇംഗ്ലീഷ് വിലാസം https://ml.wikipedia.org/wiki/Vishwambari
കർണാടകസംഗീതത്തിലെ 54ആം മേളകർത്താരാഗമാണ് വിശ്വംഭരി .
ലക്ഷണം,ഘടന ആരോഹണം സ രി1 ഗ3 മ2 പ ധ3 നി3 സ അവരോഹണം സ നി3 ധ3 പ മ2 ഗ3 രി1 സ
ഹേമാംഗി,വിജയവസന്ത എന്നിവയാണ് പ്രധാനപ്പെട്ട ജന്യരാഗങ്ങൾ കൃതികൾ കൃതി കർത്താവ് ഭക്തവത്സലം മുത്തുസ്വാമി ദീക്ഷിതർ ഭോശംഭോ തവഗുണ ബാലമുരളീകൃഷ്ണ പരമാനന്ദ കോടീശ്വര അയ്യർ അവലംബം
വിശ്വഗുരു ഇംഗ്ലീഷ് വിലാസം https://ml.wikipedia.org/wiki/Vishwaguru
അനശ്വര ചാരിറ്റബിൾ ട്രസ്ററ്-ഉം എ.വി.എ.പ്രൊഡക്ഷൻസ്-ഉം ഒന്ന് ചേർന്ന് നിർമ്മിച്ച മലയാള ചലച്ചിത്രമാണ് വിശ്വഗുരു .
പ്രമോദ് പയ്യന്നൂർ തിരക്കഥയെഴുതിയ ചിത്രം സംവിധാനം നിർവഹിച്ചത് നവാഗത സംവിധായകൻ വിജീഷ് മണിയാണ്.
2017-ൽ പ്രദർശനത്തിനെത്തിയ ഈ മലയാളചലച്ചിത്രം വേഗത്തിൽ ചിത്രീകരിച്ചു പൂർത്തിയാക്കി റിലീസ് ചെയ്ത് ഗിന്നസ് ലോക റെക്കോർഡ് നേടിയെടുത്തു.
ഗിന്നസ് റെക്കോർഡിന്റെ Fastest Script to Screen നിയമമനുസരിച്ചു നിർമ്മിച്ച ചിത്രം മംഗള ഗമന എന്ന ശ്രീലങ്കൻ ചിത്രത്തിന്റെ റെക്കോർഡ് ആണ് തകർത്തത്.
കേരളത്തിൽ ജീവിച്ചിരുന്ന ഒരു സന്ന്യാസിയും സാമൂഹിക പരിഷ്കർത്താവും, നവോത്ഥാനനായകനും ആയിരുന്ന ശ്രീനാരായണഗുരു -വിന്റെ ( 1856 - 1928 ) ആദർശ ജീവിതവും സന്ദേശങ്ങളുമാണ് ചിത്രം പറഞ്ഞത്.
അഭിനേതാക്കൾ പുരുഷോത്തമൻ കൈനകരി - ശ്രീനാരായണഗുരു ഗാന്ധിയൻ ചാച്ചാ ശിവരാജൻ - മഹാത്മാ ഗാന്ധി കെ.കലാധരൻ - രവീന്ദ്രനാഥ ടാഗോർ കലാനിലയം രാമചന്ദ്രൻ - കുമാരനാശാൻ സ്വാമി സച്ചിതാനന്ദ - സ്വാമി സച്ചിതാനന്ദ ഹരികൃഷ്ണൻ - ഡോ:പൽപ്പു കെ.പി.എ.സി. ലീലാകൃഷ്ണൻ - ഗ്രാൻഡ് ഫാദർ ബേബി പവിത്ര - കൊച്ചുമകൾ പവിത്ര റോജി പി. കുരിയൻ - വിദേശ ഭക്തൻ നിർമ്മാണം
27 ഡിസംബർ 2017 രാത്രി പ്രമോദ് പയ്യന്നുർ തിരക്കഥ എഴുതിത്തുടങ്ങിയ  ശേഷം, താരനിർണ്ണയം, ചിത്രീകരണം, ചിത്ര സംയോജനം, പോസ്റ്റർ ഡിസൈനിങ്, സംഗീതം, പശ്ചാത്തല സംഗീതം, സെൻസറിങ്, പിന്നീട് 30 ഡിസംബർ 2017 അതിരാവിലെ തിരുവനന്തപുരം നിള തിയേറ്ററിൽ ചിത്രം റിലീസും ചെയ്തു.
51 മണിക്കൂർ 2 മിനുട്ടുകൾ കൊണ്ടാണ് ഗിന്നസ് ലോക റിക്കോർഡ് കരസ്ഥമാക്കിയത്.
മംഗള ഗമന എന്ന ശ്രീലങ്കൻ ചിത്രം സ്ഥാപിച്ചിരുന്ന റിക്കോർഡ് 71 മണിക്കൂർ 19 മിനുട്ടുകൾ ആയിരുന്നു.
ഗിന്നസ് റെക്കോർഡിന് പുറമെ ഏഷ്യൻ ബുക്ക് ഓഫ് റെക്കോർഡ്‌സ്ഉം വിശ്വഗുരു എന്ന ചിത്രം നേടിയെടുത്തിരുന്നു.
അവലംബം ↑ {{ cite news }} : Cite has empty unknown parameter: | 1= ( help ) ↑ {{ cite news }} : Cite has empty unknown parameter: | 1= ( help ) ↑ ↑ https://timesofindia.indiatimes.com/entertainment/tamil/movies/news/vishwaguru-the-fastest-film-made-ever/articleshow/63546185.cms ↑ http://www.newindianexpress.com/cities/kochi/2018/mar/30/its-a-guinness-world-record-1794834.html ↑ http://gulfnews.com/life-style/celebrity/desi-news/south-india/vishwaguru-scores-with-guinness-world-record-1.2199661 ↑ {{ cite book }} : Cite has empty unknown parameter: | coauthors= ( help ) ↑ ↑ ↑ ↑ ↑ ↑
വിശ്വകദ്രു ഇംഗ്ലീഷ് വിലാസം https://ml.wikipedia.org/wiki/Canes_Venatici_(Constellation)
ഉത്തരാർദ്ധഖഗോളത്തിലെ ഒരു നക്ഷത്രരാശിയാണ്‌ വിശ്വകദ്രു (Canes Venatici).
17-ാം നൂറ്റാണ്ടിൽ ജൊഹാന്നസ് ഹെവേലിയസ് ആണ് ഈ രാശി രൂപപ്പെടുത്തിയത്.
കാനിസ് വെനാറ്റിസി എന്ന പേരിന്റെ അർത്ഥം വേട്ടനായകൾ എന്നാണ്.
ബൂഒട്ടിസ് എന്ന കർഷകന്റെ നായകളായണ് ഇവയെ ചിത്രീകരിച്ചിരിക്കുന്നത്.
ദൃശ്യകാന്തിമാനം 2.9 ആയ കോർ കരോലി എന്ന നക്ഷത്രമാണ് ഇതിലെ ഏറ്റവും തിളക്കം കൂടിയ നക്ഷത്രം.
കൂടുതൽ ചുവന്ന നക്ഷത്രങ്ങളിൽ ഒന്നായ ലാ സൂപ്പർബാ വിശ്വകദ്രു രാശിലാണുള്ളത്.
പ്രശസ്തമായ വേൾപൂൾ ഗാലക്സി ഈ രാശിയിലാണുള്ളത്.
ചരിത്രം ഹെവേലിയസിന്റെ നക്ഷത്ര അറ്റ്‍ലസ്സിൽ വിശ്വകദ്രുവിനെ ചിത്രീകരിച്ചിരിക്കുന്നു.
വിശ്വകദ്രുവിൽ ഉള്ളത് വളരെ മങ്ങിയ നക്ഷത്രങ്ങളാണ്.
അതുകൊണ്ട് ടോളമി അദ്ദേഹത്തിന്റെ നക്ഷത്രകാറ്റലോഗിൽ സപ്തർഷിമണ്ഡലത്തിനു താഴെ ഏതാനും നക്ഷത്രങ്ങളുടെ രൂപമില്ലാത്ത കൂട്ടമായാണ് വിശ്വകദ്രുവിനെ ചേർത്തിട്ടുള്ളത്.
മദ്ധ്യകാലത്തുണ്ടായ ഒരു തെറ്റായ വിവർത്തനത്തിലൂടെയാണ് വിശ്വകദ്രുവിന് നായകളുടെ രൂപം കിട്ടിയത്.
വിശ്വകദ്രുവിനടുത്തു കണ്ട നക്ഷത്രങ്ങളെ ഒരിനം ആയുധം ( ഗ്രീക്ക് ഭാഷയിൽ - κολλοροβος, kollorobos) ആയാണ് അന്ന് ചിത്രീകരിച്ചിരുന്നത്.
ഹുനായ്ൻ ഇബ്നു ഇസ്ഹാഖ് എന്ന അറബി പണ്ഡിതൻ ടോളമിയുടെ അൽമെജെസ്റ്റ് എന്ന കൃതി അറബിയിലേക്ക് വിവർത്തനം ചെയ്യുമ്പോൾ കുളത്തോടു കൂടിയ കുന്തം എന്നർത്ഥം വരുന്ന അൽ-ആസാ ദത്ത് അൽ-കുലാബ് (العصا ذات الكلاب) എന്നാണ് എഴുതിയത്.
പിന്നീട് ഇത് അറബിയിൽ നിന്ന് ലാറ്റിൻ ഭാഷയിലേക്ക് വിവർത്തനം ചെയ്ത ജെറാൾഡ് ഓഫ് ക്രിമോണ കുളത്ത് എന്നർത്ഥം വരുന്ന കുലാബ് എന്ന വാക്കിനെ നായകൾ എന്നർത്ഥം വരുന്ന കിലാബ് എന്ന് തെറ്റിദ്ധരിക്കുകയാണുണ്ടായത്.
1533ൽ ജർമ്മൻ ജ്യോതിഃശാസ്ത്രജ്ഞനായ പെട്രസ് അപിയാനസ് അവ്വപുരുഷന്റെ കൂടെയുള്ള രണ്ട് നായകളായി ഇതിനെ ചിത്രീകരിച്ചു.
1867ൽ ജൊഹാന്നസ് ഹെവേലിയസ് ആണ് ഇതിനെ വ്യത്യസ്തമായ രണ്ടു ഗണങ്ങളായി തിരിച്ചത്.
ഹെവേലിയസ് ഇതിനെ വേട്ടനായ്ക്കൾ എന്നർത്ഥം വരുന്ന കാനിസ് വെനാറ്റിസി എന്ന പേരു നൽകി.
ഇതിലെ വടക്കുഭാഗത്തുള്ള നക്ഷത്രത്തിന് ഗ്രീക്കു ഭാഷയിൽ കുഞ്ഞുനക്ഷത്രം എന്നർത്ഥം വരുന്ന ആസ്റ്റെറിയോൺ എന്ന പേരും തെക്കുഭാഗത്തുള്ളതിന് സന്തോഷം എന്നർത്ഥം വരുന്ന ചാരാ എന്ന പേരുമാണ് അദ്ദേഹത്തിന്റെ നക്ഷത്രചാർട്ടിൽ നൽകിയത്.
വിശ്വകദ്രുവിന്റെ വടക്കു പടിഞ്ഞാറു ഭാഗങ്ങളിൽ സപ്തർഷിമണ്ഡലം സ്ഥിതി ചെയ്യുന്നു.
തെക്കുഭാഗത്ത് സീതാവേണിയും കിഴക്കുഭാഗത്ത് അവ്വപുരുഷനും സ്ഥിതി ചെയ്യുന്നു.
1922ൽ അന്താരാഷ്ട്ര ജ്യോതിശാസ്ത്ര സംഘടന 'CVn' എന്ന ചുരുക്കെഴുത്ത് അംഗീകരിച്ചു.
1930ൽ യൂജീൻ ഡെൽപോർട്ട് ആണ് 14 വശങ്ങളുള്ള ഇതിന്റെ അതിരുകൾ നിർണ്ണയിച്ചത്.
ഖഗോളരേഖാംശം 12മ.
06.2മി.
നും14മ.
നും ഇടയിലും അവനമനം +27.84°ക്കും +52.36°ക്കും ഇടയിലുമായി ആകാശത്തിന്റെ 465 ച.
ഡിഗ്രി പ്രദേശത്താണ് വിശ്വകദ്രുവിന്റെ സ്ഥാനം.
വിശ്വകദ്രുവിൽ തിളക്കമുള്ള നക്ഷത്രങ്ങളൊന്നും ഇല്ല.
ആൽഫാ നക്ഷത്രത്തിന്റെ കാന്തിമാനം മൂന്നും ബീറ്റാ നക്ഷത്രത്തിന്റെ കാന്തിമാനം നാലും ആണ്.
ഫ്ലേംസ്റ്റീഡ് കാറ്റലോഗിൽ 25 നക്ഷത്രങ്ങളെയാണ് ഈ രാശിയിൽ ഉൾപ്പെടുത്തിയിട്ടുള്ളത്.
1 മുതൽ 25 വരെയുള്ള സംഖ്യകളോടൊപ്പം കാനം വെനാറ്റിക്കോറം എന്നു ചേർത്താണ് ഇവക്ക് പേരു നൽകിയിട്ടുള്ളത്.
എന്നാൽ ഇവയിലെ 1 സപ്തർഷികളിലും 13 സീതാവേണിയിലുമാണ്.
22 നിലവിലില്ലാത്ത നക്ഷത്രവുമാണ്.
കോർ കരോലി("ചാൾസിന്റെ ഹൃദയം") എന്നറിയപ്പെടുന്ന ആൽഫാ കാനം വെനാറ്റിക്കോറം ആണ് ഇതിലെ ഏറ്റവും തിളക്കം കൂടിയ നക്ഷത്രം.
അധികാരത്തിൽ നിന്നും പുറത്താക്കപ്പെട്ട ചാൾസ് ഒന്നാമന്റെ ഓർമ്മക്കു വേണ്ടി ചാൾസ് സ്കാർബോറോ ആണ് കോർ കരോലി എന്ന പേര് നൽകിയത്.
കോർ കരോലി ഒരു ഇരട്ടനക്ഷത്രം ആണ്.
പ്രധാനനക്ഷത്രത്തിന്റെ കാന്തിമാനം 2.9ഉം രണ്ടാമത്തേതിന്റേത് 5.6ഉം ആണ്.
പ്രധാനനക്ഷത്രം ഭൂമിയിൽ നിന്ന് 110 പ്രകാശവർഷം അകലെയാണ് കിടക്കുന്നത്.
ഇതിന് അസാധാരണമാം വിധം ശക്തമായ ഒരു കാന്തികമണ്ഡലവും ഉണ്ട്.
കാറെ എന്നു വിളിക്കുന്ന ബീറ്റ കാനം വെനാറ്റിക്കോറം ഒരു മുഖ്യധാരാനക്ഷത്രം ആണ്.
കാറെ എന്ന ഗ്രീക്ക് വാക്കിന്റെ അർത്ഥം സന്തോഷം എന്നാണ്.
ഭൂമിയിൽ നിന്നും 27 പ്രകാശവർഷം അകലെ കിടക്കുന്ന ഇതിന്റെ കാന്തിമാനം 4.2 ആണ്.
ഗാമ കാനം വെനാറ്റിക്കോറം ഒരു ചരനക്ഷത്രം ആണ്.
ലാ സൂപ്പർബാ എന്ന പേരിലാണ് ഇത് പൊതുവായി അറിയപ്പെടുന്നത്.
ഇതിന്റെ കാന്തിമാനം 158 ദിവസം കൊണ്ട് 5.0നും 6.5നും ഇടയിൽ മാറിക്കൊണ്ടിരിക്കും.
കടുംചുവപ്പ് നിറത്തിൽ കാണുന്ന ഒരു കാർബൺ നക്ഷത്രം ആണിത്.
എ എം കാനം വെനാറ്റിക്കോറം കാന്തിമാനം 14 ഉള്ള ഒരു നക്ഷത്രമാണ്.
ആർ കാനം വെനാറ്റിക്കോറം കാന്തിമാനം 6.5നും 12.9നും ഇടയിൽ മാറിക്കൊണ്ടിരിക്കുന്ന ഒരു മിറാ ചരനക്ഷത്രമാണ്.
329 ദിവസങ്ങൾ കൊണ്ടാണ് ഈ തിളക്കവ്യതിയാനം ഒരു വട്ടമെത്തുക.
ബൃഹത്‍ശൂന്യത
ഖഗോളത്തിന്റെ മറ്റു ഭാഗങ്ങളിൽ നിന്നും വ്യത്യസ്തമായി ജ്യോതിഃശാസ്ത്രപദാർത്ഥങ്ങൾ വളരെ കുറച്ചു മാത്രം കാണപ്പെടുന്ന  ഒരു ഭാഗം വിശ്വകദ്രുവിലുണ്ട്.
ബൃഹത്‍ശൂന്യത എന്നാണ് ജ്യോതിഃശാസ്ത്രത്തിൽ ഇതിനെ പറയുന്നത്.
പ്രപഞ്ചത്തിൽ ഇതുവരെ കണ്ടെത്തിയ മഹാശൂന്യതകളിൽ ഏറ്റവും വലിയത് ഇതാകുമെന്നാണ് കരുതപ്പെടുന്നത്.
സാധാരണ ശൂന്യതകളെക്കാൾ 1200 മടങ്ങ് വലിപ്പമുള്ള ഈ ബൃഹത്‍ശൂന്യത ഇറിഡാനസ് മഹാശൂന്യതയെക്കാൾ വലിയതാണ്.
1988ലാണ് ഇതു കണ്ടെത്തിയത്.
ജ്യോതിശാസ്ത്രവസ്തുക്കൾ സർപ്പിള ഗാലക്സിയായ M51
നാല് താരാപഥങ്ങൾ അടക്കം അഞ്ച് മെസ്സിയർ വസ്തുക്കൾ ഈ നക്ഷത്രരാശിയിലുണ്ട്.
സർപ്പിളാകൃതി തിരിച്ചറിയപ്പെട്ട ആദ്യത്തെ ഗാലക്സിയായ M51 അഥവാ വേൾപൂൾ (Whirlpool Galaxy)  ഇവയിലൊന്നാണ്‌.
ഇതിന്റെ സർപ്പിള ഘടന ആദ്യമായി തിരിച്ചറിഞ്ഞത് 1845ൽ റോസെ പ്രഭുവാണ് .
ഭൂമിയിൽ നിന്നും 2കോടി 30വർഷം അകലെയാണ് ഇത് സ്ഥിതി ചെയ്യുന്നത്.
ഭൂമിയിൽ നിന്നു നോക്കുമ്പോൾ കാണുന്ന മനോഹരമായ താരാപഥങ്ങളിൽ ഒന്നാണിത്.
നക്ഷത്രരൂപീകരണ പ്രദേശങ്ങളും നെബുലകളും ധാരാളമായി ഇതിന്റെ ഭുജങ്ങളിൽ ഉണ്ട്.
ഇതിനടുത്തു തന്നെ കാണുന്നു കുള്ളൻ താരാപഥമായ എൻജിസി 5195 .
ഇതും ഒരു സർപ്പിളഗാലക്സിയാണ്.
എൻ ജി സി 4631.
ഹബിൾ ബഹിരാകാശ ദൂരദർശിനി എടുത്ത ചിത്രം
M63 , M94 , M106 എന്ന ഗാലക്സികളും M3 എന്ന ഗോളീയ താരവ്യൂഹവും ഈ നക്ഷത്രരാശിയിലാണ്‌.
സൺഫ്ലവർ ഗാലക്സിക്ക് ഈ പേരു കിട്ടിയത് വലിയ ദൂരദർശിനിയിലൂടെ ഇതിനെ നോക്കുമ്പോൾ കാണുന്ന മനോഹാരിതയെ അടിസ്ഥാനമാക്കിയാണ്.
കാന്തിമാനം 9 ഉള്ള ഒരു സർപ്പിളഗാലക്സിയാണ് ഇത്.
ഒരു കോടി 50ലക്ഷം പ്രകാശവർഷം അകലെ കിടക്കുന്ന എം94ന്റെ കാന്തിമാനം 8 ആണ്.
എൻ ജി സി 4631 ഒരു സർപ്പിളഗാലക്സിയാണ്.
ആകാശഗംഗയുടെ അതേ തലത്തിൽ തന്നെ സ്ഥിതി ചെയ്യുന്നതു കൊണ്ട് ഇതിന്റെ പോർശ്വഭാഗമാണ് ഭൂമിയിൽ നിന്നു നോക്കുമ്പോൾ കാണാൻ കഴിയുക.
എം 3 (എൻ ജി സി 5272) ഭൂമിയിൽ നിന്ന് 32,000 പ്രകാശവർഷം അകലെ കിടക്കുന്ന ഒരു ഗോളീയ താരവ്യൂഹം ആണ്.
ബൈനൊക്കുലേഴ്സ് ഉപയോഗിച്ച് ഇതിനെ കാണാവുന്നതാണ്.
എം 94 (എൻ ജി സി 4736) ഭൂമിയിൽ നിന്നും 1.5 കോടി പ്രകാശവർഷം അകലെ കിടക്കുന്ന ഒരു സർപ്പിള താരാപഥമാണ്.
ഇതിന് ഇടതിങ്ങിയ ഭുജങ്ങളും നല്ല തിളക്കമുള്ള കേന്ദ്രഭാഗവുമാണുള്ളത്.
ഈ താരാപഥത്തിന്റെ പുറംഭാഗത്തായി കേന്ദ്രത്തിനു ചുറ്റും കറങ്ങിക്കൊണ്ടിരിക്കുന്ന അനവധി പുതിയ നക്ഷത്രങ്ങൾ വളരെ ഉയർന്ന തോതിലുള്ള അൾട്രാവയലറ്റ് കിരണങ്ങൾ പുറത്തു വിട്ടുകൊണ്ടിരിക്കുന്നു.
ഇത്രയേറെ പുതിയ നക്ഷത്രങ്ങൾ എങ്ങനെയായിരിക്കും ഈ താരാപഥത്തിനു ചുറ്റും ഒരു വലയമായി രൂപം കൊണ്ടത് എന്ന് ഇപ്പോഴും ശാസ്ത്രജ്ഞർക്ക് അത്ഭുതമായി നിലനിൽക്കുന്നു.
ആഘാതതരംഗങ്ങളായിരിക്കും എന്ന ഒരു സിദ്ധാന്തം ചില ശാസ്ത്രജ്ഞർ മുന്നോട്ടു വെക്കുന്നുണ്ട്.
വിശ്വകർമ്മസൂക്തം
വൈദിക സാഹിത്യത്തിലെ ഏറ്റവു പ്രധാനപ്പെട്ട ഒരു സൂക്തമാണ് വിശ്വകർമ്മസൂക്തം .
ലോകസൃഷ്ടാവും വിരാട് പുരുഷനുമായ വിശ്വകർമ്മാവാണ് ഇതിലെ പ്രതിപാദ്യം.
ഋഗ്വേദം പത്താം മണ്ഡലം 81, 82, യജുർവേദം അദ്ധ്യായം 17, അഥർവ്വവേദം രണ്ടാം കാണ്ഡം സൂക്തം 35, അഥർവ്വവേദം ആറാം കാണ്ഡം സൂക്തം 122 എന്നിവ ലോകസൃഷ്ടാവായ വിശ്വകര്മാവിനെ സ്തുതിച്ചു കൊണ്ടുള്ള സൂക്തങ്ങളാണ്.
ഭൗവ്വനവിശ്വകർമ്മാവ് , ഭൃഗു , അംഗിരസ്സ് എന്നിവർ വിശ്വകർമ്മസൂക്തങ്ങൾ ദർശിച്ച ഋഷിമാരാണ്.
ഋഗ്വേദീയ വിശ്വകർമ്മസൂക്തത്തിന്റെ ഛന്ദസ്സ്
ഭൗവ്വനവിശ്വകർമ്മാ ഋഷിഃ ത്രിഷ്ടുപ് ഛന്ദഃ വിശ്വകർമ്മാ ദേവതാ വിശ്വകർമ്മസൂക്തത്തിന്റെ പാഠം
വിശ്വകർമ്മാവ് Vishvakarma Vishvakarma
ഹിന്ദു വിശ്വാസപ്രകാരം ലോകസ്രഷ്ടാവാണ് വിശ്വകർമ്മാവ് ( ത്വഷ്ടാവ് ) (സംസ്കൃതം:विश्वकर्मा, വിശ്വം എന്നാൽ ലോകം, കർമ്മാവ് എന്നാൽ സ്രഷ്ടാവ്).
ഹൈന്ദവരുടെ ആദ്യ ഗ്രന്ഥമായ ഋഗ്വേദത്തിൽ കാണുവാൻ കഴിയുന്ന നാമമാണ് വിശ്വകർമ്മാവ്.
ഇതേ പേരിൽ ഋഷി നാമവും അതിൽ കാണാം.
ഈശ്വരന്റെ സൃഷ്ടി കാമനക്ക് വേദം നൽകിയ പേരാണിത്.
അതായത് വിശ്വത്തിന്റെ കർതൃത്വം ഈശ്വരനിൽ ആരോപിക്കപ്പെടുമ്പോൾ അവൻ വിശ്വകർമ്മാവെന്നു അറിയപ്പെടുന്നു.
അതായത് പ്രപഞ്ചശില്പി.
പ്രപഞ്ചത്തെ സൃഷ്ടിച്ചവനും എല്ലാറ്റിലും വ്യാപിച്ചു കിടക്കുന്നവനുമായ ഈ വിശ്വകർമ്മാവ് വികാരങ്ങൾ, ബുദ്ധി, ഇച്ഛാശക്തി, ഭാവന എന്നിവയാൽ പരിപൂർണ്ണമാക്കപ്പെട്ടുകൊണ്ട് ജീവികളുടെ ഹൃദയത്തിൽ എപ്പോഴും വസിക്കുന്നു എന്നും ഇത് തിരിച്ചറിയുന്നവർ അനശ്വരരാകുന്നു എന്നും ഉപനിഷത്ത് പറയുന്നു.
(ശ്വേതാശ്വേതര ഉപനിഷത് -അദ്ധ്യായം 4 -ശ്ലോകം 17).
പർവ്വതങ്ങളും സമുദ്രങ്ങളും ഉൾപ്പെടെ സമസ്ത ലോകവും നഷ്ടപ്പെടുന്നതിനു ശേഷം വിശ്വത്തിന്റെ സൃഷ്‌ടി നടത്തുന്ന ആ ദേവൻ അഥവാ വിശ്വകർമ്മാവ് കൽപ്പത്തിന്റെ ആദിയിൽ വീണ്ടും വീണ്ടും നിർമ്മിക്കുകയും വിഭജിക്കുകയും ചെയ്യുന്നു .
യാസ്കമുനിയുടെ നിരുക്ത നിഘണ്ടുവിൽ വായു, വരുണൻ , രുദ്രൻ , ഇന്ദ്രൻ , പർജ്ജന്യൻ, ബൃഹസ്പതി , ബ്രഹ്മണസ്പതി , ക്ഷേത്രസ്യ പതി, വാസ്തോഷ്പതി, വാചസ്പതി, അപാംന പാത്, യമൻ , മിത്രൻ, കൻ, സരസ്വാൻ, വിശ്വകർമ്മാവ്, താർക്ഷ്യൻ, മന്യു, ദധിക്രാൻ, സവിതാവ്, ത്വഷ്ടാവ്, വാതൻ, അഗ്നി, വേനൻ, അസുനീതി, ഋതൻ, ഇന്ദു, പ്രജാപതി , അഹി, അഹിർബുധ്ന്യൻ, സുപർണ്ണൻ, പുരൂരവാ എന്നിങ്ങനെ മുപ്പത്തിരണ്ടോളം പര്യായ നാമങ്ങളാണ് വിശ്വകർമ്മാവിന് നൽകിയിരിക്കുന്നത്.
വേദങ്ങളിൽ വിശ്വകർമ്മസൂക്തങ്ങളുണ്ട്.
ഹിരണ്യഗർഭൻ , പ്രജാപതി തുടങ്ങിയ പേരുകളിലും ചില സൂക്തങ്ങളിൽ വിശ്വകർമ്മാവിനെ വാഴ്ത്തുന്നുണ്ട്.
ശൈവർ പരമേശ്വരനായും വൈഷ്ണവർ മഹാവിഷ്ണുവായും കാണുന്നത് ഈ പരമാത്മവിനെ തന്നെയാണ്.
നമസ്തേസ്തു ജഗന്നാഥ വിഷ്ണുപാരിഷദേശ്വര
വിഷ്വക്സേന നമസ്തേസ്തു നമസ്തേ വിശ്വകർമ്മണേ
(വിഷ്വക്സേന സംഹിത - അദ്ധ്യായം 37)
വിശ്വകർമ്മനമസ്തേസ്തു വിശ്വാത്മാ വിശ്വസംഭവാ
വിഷ്ണോ വിഷ്ണോ ഹരേ കൃഷ്ണ വൈകുണ്ഡ പുരുഷോത്തമ
(മഹാഭാരതം - ശാന്തിപർവം - അദ്ധ്യായം 43)
യഃ കാലം ദക്ഷിണാം ചൈവ യജമാനം ഹവിംഷി ച
ധാരയന്യ പരശിവോ വിശ്വകർമ്മാ സ പാതു നഃ
(പദ്മപുരാണം - ഭൂഖണ്ഡ വിശ്വകർമ്മ മാഹാത്മ്യം - അദ്ധ്യായം 25)
സൃഷ്ടികർത്താവിനെ ആദിശില്പി എന്ന് സങ്കൽപ്പിച്ചു കൊണ്ട് ശിൽപികൾ ഇദ്ദേഹത്തെ വിശ്വബ്രഹ്മാവായി ആരാധിക്കുന്നു.
സൃഷ്ടി സങ്കല്പം
അദ്ഭ്യഃ സംഭൃതഃ പൃഥിവ്യൈ രസാച്ച
വിശ്വകർമണഃ സമവത്തതാഗ്രേ
തസ്യ ത്വഷ്ടാ വിദധദ്രൂപമേതി
തന്മർത്യസ്യ ദേവത്വമാജാനമഗ്രേ ( പുരുഷസൂക്തം )
ആ ഈശ്വരൻ ഭൂമിയുടെ രചനക്ക് വേണ്ടി  ജലത്തിന്റെ സാരാംശത്തെ സ്വീകരിച്ച് അഗ്നിയുടെയും പൃഥ്‌വിയുടെയും പരമാണുക്കളെ സംയോജിപ്പിച്ച് പൃഥ്‌വിയെയും ഇതര ഭൂതങ്ങളുടെ അണുക്കളെയും ചേർത്ത് ജലം, അഗ്നി, വായു എന്നിവയെയും ഇവക്കു തങ്ങുവാൻ ആകാശത്തെയും രചിച്ചു.
ഇവയെ രചിച്ചത് കൊണ്ട് ഈശ്വരൻ വിശ്വകർമ്മാവാണ്.
ഇവയെല്ലാം നിലവിൽ വരുന്നതിനു മുമ്പും ഈശ്വരൻ ഉണ്ടായിരുന്നു.
ഇവക്കെല്ലാം രൂപം നൽകിയതും ഈശ്വരനാണ്.
മനുഷ്യരൂപവും ഈശ്വര സൃഷ്ടിയാകുന്നു.
ചക്ഷുഷഃ പിതാ മനസാ ഹി ധീരാ ഘൃതമേനേ അജനമ്നമാനേ
യദേദന്താ അദദൃഹന്ത പൂർവ ആദിദ്യാവാ പൃഥിവീ അപ്രഥേതാം( വിശ്വകർമ്മസൂക്തം )
ശരീരങ്ങളെ രചിക്കുന്നവനും അത്യന്തം ധീരനുമായ വിശ്വകർമ്മാവ് ആദ്യമായി ജലത്തെ സൃഷ്ടിച്ചു.
പിന്നീട് ജലത്തിൽ അങ്ങിങ്ങായി ചലിച്ചു കൊണ്ടിരുന്ന ആകാശഭൂമികളെ സൃഷ്ടിച്ചു.
അനന്തരം വാനൂഴി പ്രദേശങ്ങളെ ഉറപ്പിച്ചു.
അപ്പോൾ ആകാശഭൂമികൾക്ക് ഖ്യാതിയുമായി.
വിരാട് രൂപം ശ്രീമദ് പഞ്ചമുഖ വിരാട് വിശ്വകർമ്മ ദേവൻ
വേദപുരുഷനായ വിശ്വകർമ്മാവിനെ സഹസ്രഷീർഷനും സഹസ്രാക്ഷനും സഹസ്രപാദനുമായി പുരുഷസൂക്തത്തിൽ ഋഷി ദർശിച്ചിരിക്കുന്നു.
ഇത് തന്നെ മറ്റൊരു തരത്തിൽ വിശ്വകർമ്മസൂക്തത്തിൽ വിശ്വകർമ്മാവിന്റെ നേത്രങ്ങളും മുഖങ്ങളും ഭുജങ്ങളും ചരണങ്ങളും എല്ലായിടത്തുമുണ്ട് എന്ന് പറഞ്ഞിരിക്കുന്നു.
ഇത് അമൂർത്തമാണ്.
ഗുണകർമ്മങ്ങളെ കൊണ്ട് ഋഷിമാർ ഇതിനെ മൂർത്ത സങ്കല്പത്തിൽ ദർശിക്കുന്നു.
അങ്ങനെ ദർശിച്ച വിശ്വകർമ്മാവിന്റെ ആദ്യരൂപമാണ് ആദികല്പത്തിലെ സ്വയംഭൂ പഞ്ചമുഖ ബ്രഹ്മാവ് (ത്വഷ്ടാവ്).
അഞ്ച് മുഖവും 15 കണ്ണും ഉള്ള രൂപമാണ് വിശ്വകർമ്മാവിന്റേത്.
ഓരോ മുഖവും വ്യത്യസ്തമാണ്.
സദ്യോജാത മുഖം വെളുത്തതും വാമദേവമുഖം കറുത്തതും അഘോരമുഖം ചുവന്നതും ഈശാന മുഖം നീലയും തല്പ്പുരുഷമുഖം മഞ്ഞയുമാണ്.
സ്വര്ണ്ണനിറത്തിലുള്ള ശരീരത്തില് 10 കൈകളും കര്ണ്ണകുണ്ഡലങ്ങളും മഞ്ഞ വസ്ത്രം എന്നിവയും പിന്നെ പുഷ്പമാല, സര്പ്പ യജ്ഞോപവിതം , രുദ്രാക്ഷം , പുലിത്തോല്, ഉത്തരീയം, പിനാകം, ജപമാല, നാഗം , ശൂലം , താമര , വീണ , ഡമരു, ബാണം, ശംഖ് , ചക്രം , എന്നിവയും വിശ്വകർമ്മാവ് അണിഞ്ഞിരിക്കുന്നു.
വേദങ്ങളിലെ ഭഗവാൻ‌ വിരാട് വിശ്വകർമ്മാവ്
ഋഗ്വേദത്തിൽ പ്രധാനികളായി ഇന്ദ്രൻ , മിത്രൻ , വരുണൻ , അഗ്നി , എന്നീ ദേവന്മാരുണ്ടെങ്കിലും ഇവരുടെയെല്ലാം ഉടമസ്ഥനും പിതാവുമായി വിശ്വകർമ്മാവിനെയാണ് സംബോധന ചെയ്യുന്നത്.
ഋഗ്വേദം പത്താം മണ്ഡലം, യജുർവേദം പതിനേഴാം അദ്ധ്യായം എന്നിവയിലും സാമ, അഥർവ വേദങ്ങളിൽ പല അദ്ധ്യായങ്ങളിലും വിശ്വകർമ്മാവിനെ ഏകാനായും പാലകനായും സ്രഷ്ടാവായും ഒക്കെ  സ്തുതിക്കുന്ന ഒട്ടേറെ സൂക്തങ്ങൾ ഉണ്ട്.
"വിശ്വകർമ്മാവിന്റെ നേത്രങ്ങളും മുഖങ്ങളും ഭുജങ്ങളും ചരണങ്ങളും എല്ലായിടത്തുമുണ്ട്. അവൻ തന്റെ  കരചരണങ്ങളാർ വാനുഴികളെ പ്രകടമാക്കി. ആ വിശ്വകർമ്മാവ് ഏകനാണ്."
(ഋഗ്വേദം 10.81.3) "ലോകത്തിൻറെ  സ്രഷ്ടാവായ വിശ്വകർമ്മാവ് ഞങ്ങളുടെ ഉൽപാദകനും പാലകനുമാകുന്നു. അവൻ ജഗത്തിന്റെ എല്ലാ സ്ഥാനങ്ങളും അറിയുന്നു. അദ്ദേഹം ദേവകൾക്കു നാമകരണം ചെയ്തു. എല്ലാ ജീവകോടികളും ഏകാമാത്രമായ ആ ദേവനെ പ്രാപിക്കുനതിനു ജിജ്ഞാസുക്കൾ ആകുന്നു. (ഋഗ്വേദം 10.82.3) "ഈ  വിശാലമായ സൃഷ്ടിയെ ജനിപ്പിച്ച വിശ്വകർമ്മാവായ പ്രജാപതി ഭൂമിയും അന്തരീശാദികളെയും രചിച്ച് അവയല്ലാം  സ്വന്തം ശക്തിയില് പൊതിഞ്ഞു വെച്ചിരിക്കുന്നു.